"Mitinqlə bağlı qanunu pozanlar cəzalandırılacaq" — RƏYLƏR Demokrat.az
Bunu açıqlamasında Milli Məclisin Hüquq siyasəti və dövlət quruculuğu komitəsinin üzvü, Vəhdət Partiyasının sədri Tahir Kərimli deyib.
Deputat Elman Məmmədov açıqlamasında xatırladıb ki, Bakı Şəhər İcra Hakimiyyəti müxalifətə oktyabrın 19-da mitinq keçirməyə Bakının Lökbatan qəsəbəsi, 28 May küçəsi, “Neftçi” idman klubunun Qaradağ təlim idman bazasını təklif edib: “Şəhər icra hakimiyyəti müxalifətin təklif etdiyi yerlərə razılıq verməməsini də əsaslandırıb. Cavabda qeyd olunub ki, müxalifətin təklif etdiyi sayda insanın metropolitenin “Nəriman Nərimanov” stansiyasının qarşısındakı parkda toplanması ictimai təhlükəsizliyin təmin edilməsi baxımından çətinlik yaradar. Müxalifətin mitinq keçirilməsi üçün qeyd etdiyi ərazilərin nəqliyyat vasitələrinin intensiv hərəkət etdiyi, həmçinin əhalinin daha sıx fəaliyyətdə olduğu metro çıxışları yaxınlığında olması toplantıda iştirak etməyən digər insanların sərbəst hərəkətinə problemlər yaradacağı, həmin ərazilərdəki ticarət, ictimai-iaşə, xidmət obyektlərinin iş ahənginə ciddi maneələr törədəcəyindən göstərilən yerlərdə mitinqin keçirilməsi insanların təhlükəsizliyinin təmin edilməsində çətinliklərin yaranmasına səbəb olacaq. Deyirlər ki, qanunda sərbəst toplaşmaq azadlığı var, nə vaxt istəsək, mitinq kçeirə bilərik. Qanunların müddəaları onların təqdim etdikləri kimi deyil. Kimsə müəyyən yerdə mitinq keçirmək istəyir, həmin ərazidə də minlərlə insan əmək fəaliyyəti ilə, istirahət etməklə məşğuldur. Burada turistləri də nəzərə almaq lazımdır. Ona görə də yalnız özünü fikirləşməməlisən, digər insanların hüququnu pozmaq olmaz”.
Parlamentin üzvü Tahir Rzayev açıqlamasında deyib ki, mitinqlər, piketlər “Sərbəst toplaşmaq azadlığı haqqında” qanuna uyğun olaraq təşkil edilməlidir.
18 Oktyabr 2019, 15:45